Document ID: 32002D0646

Id-Deċiżjoni tal-Kummissjoni
tal-31 ta’ Lulju 2002
li temenda d-Deċiżjoni 1999/283/KE li tistabbilixxi l-kondizzjonijiet sanitarji ta’ l-annimali u l-attestazzjoni veterinarja għall-importazzjoni tal-laħam frisk minn ċerti pajjiżi Afrikani u b’mod partikolari dwar il-Botswana, u li temenda d-Deċiżjoni 2000/585/KE li tistabbilixxi l-kondizzjonijiet sanitarji ta’ l-annimali u l-attestazzjoni veterinarja għall-importazzjoni tal-laħam ta’ l-annimali tal-kaċċa selvaġġ u mill-irziezet u l-laħam tal-fniek minn pajjiżi terzi
(notifikata taħt dokument numru C(2002) 2889)
(Test b’ rilevanza għaż-ŻEE)
(2002/646/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi sanitarj u ta’ l-ispezzjoni veterinarja fl-importazzjoni ta’ l-annimali bovini, ovini u kaprini u l-majjali, il-laħam frisk jew il-prodotti tal-laħam minn pajjiżi terzi [1], kif emendata l-aħħar bir-Regolament (KE) Nru 1452/2001 [2], u b’mod partikolari l-Artikolu 14(3) tagħha
Wara li kkunsidrat id-Direttiva tal-Kunsill 92/45/KEE tas-16 ta’ Ġunju 1992 dwar il-problemi tas-saħħa pubblika u tas- saħħa ta’ l-annimali relatati mal-qtil ta’ l-annimali tal-kaċċa selvaġġi u t-tqegħid fis-suq tal- laħam ta’ l-annimali tal-kaċċa selvaġġi [3], kif emendata l-aħħar bid-Direttiva 97/79/KE [4], u b’mod partikolari l-Artikolu 16(3) tagħha,
Filwaqt li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tistabbilixxi l-ħtiġijiet tas-saħħa ta’l-annimali u tas-saħħa pubblika li jirregolaw il-kummerċ fi u l-importazzjoni ġewwa l-Komunità ta’ prodotti mhux soġġetti għall-ħtiġijiet imsemmija stabbiliti fir-regoli speċifiċi Komuitarji msemmija fl-Anness A(1) tad-Direttiva 89/662/KEE u dwar patoġeni, għad-Direttiva 90/425/KEE [5], kif l-aħħar emendata bid-Deċiżjoni 1999/724/KE [6], u b’mod partikolari l-Artikolu 10(3) u l-Artikoli 15 u 22 tagħha,
(1) Il-kondizzjonijiet tas- saħħa ta’ l-annimali u l-attestazzjoni veterinarja għall-importazzjoni tal-laħam frisk minn ċerti pajjiżi Afrikani huma stabbiliti fid-Deċiżjoni tal-Kummissjoni 1999/283/KE [7],kif emendata l-aħħar bid-Deċiżjoni 2002/219/KE [8].
(2) Il-kondizzjonijiet sanitarji u pubbliċi ta’ l-annimali u l-atestazzjoni veterinarja għall-importazzjoni tal-laħam ta’ l-annimali tal-kaċċa selvaġġ u mill-irziezet u l-laħam tal-fniek minn pajjiżi terzi huma stabbiliti fid-Deċiżjoni tal-Kummissjoni 2000/585/KE [9], kif emendata l-aħħar bid-Deċiżjoni 2002/219/KE.
(3) Il-ġrajja tal-marda ta’ l-lsien u d-dwiefer ġiet irraportata fil-Botswana fiż-żona approvata mill-KE numru 7 fis-7 ta’ Frar 2002 u l-Awtorità Veterjnarja Kompetenti tal-Botswana minnufih issospendiet l-esportazzjoni tal-laħam frisk bl-għadam imneħħi ta’ l-ispeċi tal-bovini, il-kaprini u l-ovini u ungolati mill-irziezet jew ungolati slavaġ lejn il-Komunità Ewropea mill-pajjiż kollu.
(4) L-Awtorità Veterjnarja Kompetenti tat informazzjoni u garanziji dwar reġjonalizzazzjoni taż-żoni 10, 11, 12, 13 u 14 fil-Botswana li kienu awtorizzati għall-importazzjoni lejn il-Komunità ta’ laħam frisk bl-għadam imneħħi ta’ l-ispeċi tal-bovini, tal-kaprini u ta’ l-ovini u l-ungolati mill-irziezet jew ungolati slavaġ permezz tad-Deċiżjoni 2002/219/KE.
(5) Skond id-Direttiva 72/462/KEE, pajjiż terz jista’ jitqies li jkun liberu mill-marda ta’ l-lsien u d-dwiefer għall-inqas għal sentejn ukoll jekk saru numru limitat ta’ ġrajjiet tal-marda fuq parti limitata tat-territorju tiegħu, bil-kundizzjoni li l-ġrajja ġiet eliminata f’ terminu ta’ inqas minn tliet xhur.
(6) Il-Botswana użat titqib suppressiv segwit bi qtil ta’ l-animali mtaqqba u ma ġiet irrapportata l-eda ġrajja ulterjuri.
(7) Għalhekk jeżistu garanziji suffiċjenti biex il-Botswana tiġi reġjunalizzata mill-ġdid u biex jiġu permessi l-importazzjonijiet tal-laħam bl-għadam imneħħi ta’ l-ispeċi tal-bovini, tal-kaprini u ta’ l-ungolati mill-irziezet jew ungolati slavaġ miż-żoni 5, 6, 7, 8, 9 u 18.
(8) Id-Deċiżjonijiet tal-Kummissjoni 1999/283/KE u 2000/585/KE għandhom jiġu emendati b’dan il-mod.
(9) Il-miżuri li jinsabu f’ din id-Deċiżjoni huma skond l-oinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali.
ADDOTTAT DIN ID-DEĊIŻJONI:
L-Artikolu 1
1. L-Anness II tad-Deċiżjoni 1999/283/KE huwa sostitwit bl-Anness I ta’ din id-Deċiżjoni.
2. Fl-Anness III tad-Deċiżjoni 1999/283/KE in-nota tal-qiegħ 5 fil-mudell ta’ l-attestazzjoni sanitarja A hija sostiwtita b’ dan: ‘fil-każ tal-Botswana sat-8 ta’ Frar 2003, minkejja l-ġrajjiet tal-marda ta’ l-ilsien u d-dwiefer ikkonfermati fir-"reġjun indikat mill-KE bħala liberu" tal-Botswana fi Frar 2002, dik il-parti tal-pajjiż tista’ titqies libera mill-marda ta’ l-ilsien u d-dwiefer mingħajr titqib għall-inqas għal 12-il xahar.’
L-Artikolu 2
1. L-Anness II tad-Deċiżjoni nru 2000/585/KE huwa sostitwit bl-Anness II ta’ din id-Deċiżjoni.
2. Fl-Anness III tad-Deċiżjoni 2000/585/KE in-nota 8 tal-qiegħ u fil-mudell ta’ l-attestazzjoni sanitarja A u fin-nota 7 tal-qiegħ fil-mudell ta’ l-attestazzjoni sanitarja F huma sostitwiti b’: "Numru tal-Verżjoni msemmija Imsemmi fid-Deċiżjoni rilevanti u preżenti għal laħam frisk ta’ l-ispeċi korrispondenti suxxettibbli għandu jiġi inkluż, iżda, ukoll, fil-każ tal-Botswana sat-8 ta’ Frar 2003, minkejja l-ġrajjiet tal-marda tal-ilsien u d-dwiefer ikkonfermati fir-reġjun" indikat mill-KE bħala liberu "tal-Botswana fi Frar 2002, dik il-parti tal-pajjiż tista" titqies libera mill-marda ta’ l-ilsien u d-dwiefer mingħajr titqib għall-inqas għal 12-il xahar.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-31 ta’ Lulju 2002.

Labels: 17
5
0
3
18